A "Friedländer Tor" (oroszul "Фридландские ворота – Fridlandszkije vorota) Haberberg" városrész délkeleti csücskében, az Öreg-Prégel partján a Friedland kelet-poroszországi kisváros (ma "Правдинск" – "Pravdinszk") felé vezető országúton fekvő építmény, a Königsberget egykor körülvevő városfal 8 városkapujának egyike. A város déli védműveinek (ravelinek és várárkok) helyén 1841-ben kialakított Déli Park (németül "Südpark", oroszul "парк Южный – park Juzsnij") a 2000-es évek elején elkezdett megújítása folyamán a tavakból előkerült tárgyak bemutatására 2002-ben alakult egy kis helytörténeti tárlat "Friedlandi kapu Múzeum" (oroszul "Музей Фридландские ворота – Muzej Fridlandszkije vorota") néven. A gyűjtemény az addig a park bejáratául illetve raktárként szolgáló kapuépület tereiben került elhelyezésre. 2005-ben, a város alapításának 750-ik évfordulójának ünnepségei során nagyrészt német anyagi támogatással megújult a gazdagon díszített neogótikus kapu, a homlokzatokat díszítő két szobor (Siegfried von Feuchtwangen 13. századi teuton nagymester és a grünwaldi csatában harcoló Friedrich von Zollern regensburgi hercegérsek képmásai) is újra lett faragva. A hajdani Königsberg 19. és 20. századi kulturális és mindennapi életét bemutató kiállítás sok német turistát vonzz.